अगले 3 दिनों में नॉर्थ-वेस्ट इंडिया में 4-6 डिग्री तक गिरेगा तापमान; लू भी कम चलेगी
Weather Forecast State-Wise Weather Conditions Latest News Update  IMD की साइंटिस्ट सोमा सेन रॉय ने बताया कि नए वेस्टर्न डिस्टरबेंस के चलते तापमान गिरेगा और लू चलना कम होगी
राजस्थान के जयपुर और सीकर समेत कई जिलों में बुधवार को जमकर बारिश हुई। राजधानी जयपुर में तापमान में भारी गिरावट देखने को मिली। वहीं, जम्मू सिटी के कई हिस्सों में भारी बारिश के बाद ओले गिरे।
अगले 3 दिनों में उत्तर-पश्चिम भारत में अधिकतम तापमान 4-6 डिग्री तक कम हो सकता है। IMD की साइंटिस्ट सोमा सेन रॉय ने बताया कि नए वेस्टर्न डिस्टरबेंस के चलते तापमान गिरेगा और लू चलनी कम होगी। मौसम विज्ञान केंद्र (IMD) ने दिल्ली, उत्तर प्रदेश, पंजाब, हरियाणा और चंडीगढ़ में आंधी-बारिश और ओले गिरने का ऑरेंज अलर्ट जारी किया है।
IMD के साइंटिस्ट आरके जेनामणि ने बताया कि अगले 2-3 दिनों में पहाड़ी इलाकों में भारी बारिश होने का अनुमान है। वहीं, पूर्वी भारत में आंधी-तूफान आ सकते हैं।
जयपुर में 17 डिग्री गिरा तापमान
जयपुर में बुधवार दोपहर करीब 2 बजे तूफानी हवाओं के साथ बारिश का दौर शुरू हुआ जो शाम 4 बजे तक जारी रहा। बारिश के चलते दिन का तापमान 34 डिग्री से गिरकर 17 डिग्री पर आ गया। उत्तर भारत में एक्टिव हुए नए वेदर सिस्टम और पाकिस्तान-पंजाब सीमा में बने साइक्लोनिक सर्कुलेशन की वजह से भारी बारिश हो रही है। बुधवार सुबह पंजाब, हरियाणा और चंडीगढ़ के कुछ हिस्सों में भी बारिश हुई।
अगले 3 दिनों के लिए मौसम विभाग का अनुमान
